पहले सोचा था कि एक बार की पोस्‍ट में केवल दो ही शायरों को लगाया जायेगा किन्‍तु जिस प्रकार से तरही के लिये ग़ज़लें प्राप्‍त हुई हैं उसके कारण लगता है कि यदि जनवरी में समापन करना है तो इस निर्णय को बदलना होगा या फिर एक सप्‍ताह में तीन पोस्‍ट लगानी होंगीं । सप्‍ताह की पहली दो पोस्‍ट होगी तरही की तथा तीसरी पोस्‍ट होगी तरही के लिये विशेष आमंत्रित सम्‍माननीय जनों की रचनाएं जिसमें आपने पिछली बार आदरणीय राकेश जी तथा प्राण जी की रचनाएं पढ़ीं । इन स्‍थापित रचनाकारों के लिये हमने तरही के कोई बंधन नहीं रखे हैं हमें तो बस इनका आशिर्वाद चाहिये वो चाहे जिस स्‍वरूप में मिले । गीत हो ग़ज़ल हो छंदमुक्‍त कविता हो या और कुछ भी हो । उसमें भी तरही के मिसरे की बाध्‍यता भी नहीं है ।